Dronning+Victoria

Dronning Victoria Alexandrina Victoria var regjerende dronning av Storbritannia og Irland og tilhørende kolonier i 63 år og syv måneder fra 1837 til 1901, i tillegg til at hun ble keiserinne av India i 1876. Dette gjør henne til den lengst regjerende monark i britisk historie og hun blir av mange sett på som den mektigste kvinnen gjennom historien. Perioden da hun regjerte er kjent som the Victorian Era, eller Viktoriatiden på godt norsk, og var en svært viktig periode i britisk historie. Det var under dronning Victoria det Britiske Imperiet nådde sitt høydepunkt og den industrielle revolusjonen var i full blomst. I denne oppgaven skal jeg ta for meg dronning Victorias liv og hennes betydning for Storbritannias utvikling. Dronning Victoria av Storbritannia ble født i 1819 og hennes foreldre var opprinnelig fra Tyskland. Hennes onkel, kong Georg IV, døde da hun var 11 år gammel og hans bror, Wilhelm, overtok tronen. Selv om han hadde ti barn sammen med sin elskerinne, hadde han ingen legitime barn til å overta tronen og dermed ble Victoria tronarving. I 1837, en måned etter at Victoria var fylt 18 år, døde kong Wilhelm IV og Victoria ble dermed dronning av Storbritannia og Irland. Kongedømmet Hanover hadde siden 1714 hatt samme monark som Storbritannia, men loven sa at ingen kvinne kunne arve tronen til Hanover, og den ble dermed gitt til hennes onkel, som ble kong Ernest Augustus av Hanover. Tre år senere giftet hun seg med sin fetter, prins Albert av fyrstehuset Sachsen-Gotburg-Gotha, og de fikk ni barn sammen. Hennes barn giftet seg med forskjellige europeiske tronarvinger og er grunnen til at dronning Victoria blir av mange kalt for ”Europas bestemor”. Victoria besteg tronen på et tidspunkt da Storbritannia allerede var et etablert, konstitusjonelt monarki hvor den regjerende konge eller dronning hadde lite politisk makt og hadde kun innflytelse gjennom statsministerens råd. Likevel hadde dronning Victoria en meget viktig symbolsk rolle som regent i en tid da det Britiske Imperiet var på sitt største og ble den fremste globale stormakten i verden. Victoria var politisk uerfaren da hun først ble dronning og den daværende statsministeren, Lord Melbourne, fra Whig-partiet ble en slags rådgiver for henne. Partiet ble etter hvert mindre populært og hadde vanskeligheter med å regjere i de mange britiske koloniene. Da Victoria giftet seg fikk Prins Albert sterk innflytelse over henne, selv om han ikke var særlig populær blant folket. Dronning Victoria var for det meste konservativ i innenrikspolitiske spørsmål og godtok parlamentarismen, men forsøkte ikke å føre en personlig politikk i viktige spørsmål. Hun var meget engasjert i utenrikspolitikken og noe av grunnen til dette var at hun hadde familieforbindelser med en rekke fyrstehus i andre land. I begynnelsen av Viktoriatiden var det whig-partiet og toryene som var de to dominerende partiene i ”the House of Commons”. Fra slutten av 1850-tallet og utover gikk det over til å bli henholdsvis Liberalistene og de Konservative. Folk hadde økonomisk fremgang og det var e voksende middelklasse I Storbritannia. Kongefamilien ble et ideal for middelklassefamiliene med sine verdier.

Ikke glem å knytte henne opp i mot "industrialiseringen"! Hvordan bidro hun som regent, til den utviklingen som Storbritannia opplevde i denne perioden? Hvorfor er industrialiseringen så nært knyttet til Storbritannia og hennes tid som regent?